Balduinus IV (rex Hierosolymitanus)
Balduinus IV (natus anno 1161; mortuus ante diem 16 Maii 1185), filius regis Amalrici I et Agnetis de Cortiniaco, fuit rex Hierosolymitanus, successor patri. Eo succedit nepos (filius sororis Sibyllae) Balduinus V. Tutor sive paedagogus Balduini ab anno fere 1170 fuit Willelmus archidiaconus (et postea archiepiscopus) Tyrensis. Ille ipse Balduinum aegrotantem (sicut mox revelatur, leprosum) observavit. Balduinus die 15 Iulii 1174 coronatus est, obeunte patriarcha Amalrico de Nesle. Saepius contra Saladinum pugnabat: ad montem Gisardi die 25 Novembris 1177, optimo successu; peiori iuxta Leontem fluvium die 10 Iunii 1179. Annis fere 1178/1179 epistulam ad regem Ludovicum VII misit (incipit "Ad gerenda regis negotia") qua postulavit nobilem aliquem e regno Francico ad Hierosolyma mittendum qui sororem suam Sibyllam duceret regnumque gereret. Anno 1184 legationem ad Occidentem missus est, duce Heraclio pratriarcha, cui rex litteras misit (incipit "Litteras in quibus universos vos") de proeliis eo anno a Saladino gestis.